LIMKED IN
ఆండ్రాయిడ్‌ లైట్‌యాప్‌గా లింక్డిన్‌
బెంగళూరు, జూలై 21: వృత్తినిపుణులకోసం ఏర్పాటయిన సామాజిక వెబ్‌సైట్‌ లింక్డిన్‌ కొత్తగా యాండ్రాయిడ్‌ యాప్‌ లైట్‌వెర్షన్‌ విడుదల చేసింది. తక్కువ డేటా నెట్‌వర్క్‌లపై కూడా పనిచేసేందుకు తక్కువ స్థాయిలో ఉన్న స్మార్ట్‌ఫోన్లపై కూడా పనిచేస్తుందని సంస్థ ప్రకటిం చింది. ఫేస్‌బుక్‌, గూగుల్‌ వంటి నెట్‌వర్క్‌లతో సమానంగా పనిచేసే విధంగా లింక్డిన్‌ తీర్చిదిద్దింది. రెండు, మూడోశ్రేణి నగరాలను లక్ష్యంగా తీసుకుని లైట్‌ వెబ్‌సైట్‌ను తీర్చిదిద్దింది.
ఈ రెండుశ్రేణిల నగరాల నుంచి గడచిన ఆరునెలల్లో గణనీయంగా సభ్యత్వం పెరుగుతోం దని లింక్డిన్‌ ఇండియా హెడ్‌ అక్ష§్‌ుకొఠారి వెల్లడించారు. లింక్డిన్‌లైట్‌ కేవలం ఒక ఎంబి స్టోరేజి స్పేస్‌ను మాత్రమే ఆక్రమిస్తుంది. 80శాతం డేటా వినియోగం కూడా తగ్గిస్తుందని అంచనా. భారత్‌లో లింక్డిన్‌కు 42 మిలియన్ల మంది వినియోగదారులున్నారు. వీరిని 80 మిలియన్లకు పెంచుతామని ఆయన వెల్లడించారు. తదుపరి 40 మిలియన్ల వినియోగదారుల కోసం రెండు, మూడోశ్రేణి నగరాలపై సంస్థ దృష్టిసారించింది. ఈ రెండు కేటగిరీ నగరాల్లో ఎక్కువశాం మంది ఉద్యోగాలకోసమే చూస్తున్నారు. అలాగే లింక్డిన్‌ను స్థానికభాషల్లో కూడా కొనసాగించేందుకు కసరత్తులు సాగుతున్నాయి. 80 మిలి యన్లకుపైగా వృత్తినిపుణులు ఉన్న సంస్థ ప్రాంతీయ భాషలు లేకున్నా నెట్టుకువస్తోంది. సంస్థ ఒకసారి 80 మిలియన్లకు దాటినపక్షంలో సంస్థ స్థానిక భాషలవైపు దృష్టిసారిస్తుందని కొఠారి వెల్లడించారు.